CELEX: 32013R0161
Language: lt
Date: 2013-02-21 00:00:00
Title: 2013 m. vasario 21 d. Komisijos įgyvendinimo reglamentas (ES) Nr. 161/2013 dėl leidimo naudoti natrio hidroksido preparatą kaip kačių, šunų ir dekoratyvinių žuvų pašarų priedą  Tekstas svarbus EEE

22.2.2013   
            
            
               LT
            
            
               Europos Sąjungos oficialusis leidinys
            
            
               L 49/52
            
         KOMISIJOS ĮGYVENDINIMO REGLAMENTAS (ES) Nr. 161/2013
   2013 m. vasario 21 d.
   dėl leidimo naudoti natrio hidroksido preparatą kaip kačių, šunų ir dekoratyvinių žuvų pašarų priedą
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų, skirtų naudoti gyvūnų mityboje (1), ypač į jo 9 straipsnio 2 dalį,
   kadangi:
   
               (1)
            
            
               Reglamente (EB) Nr. 1831/2003 nustatyta, kad priedams gyvūnų mityboje naudoti reikia leidimo, ir nustatytas tokio leidimo suteikimo pagrindas bei tvarka. Minėto reglamento 10 straipsnyje nustatyta, kad reikia iš naujo įvertinti priedus, kuriuos leista naudoti remiantis Tarybos direktyva 70/524/EEB (2);
            
         
               (2)
            
            
               pagal Direktyvą 70/524/EEB Komisijos direktyva 86/525/EEB (3) natrio hidroksido preparatą (CAS numeris 1310–73–2) leidžiama nuolat naudoti kaip kačių ir šunų pašarų priedą. Vėliau pagal Reglamento (EB) Nr. 1831/2003 10 straipsnio 1 dalį šis preparatas buvo įtrauktas į Bendrijos pašarų priedų registrą kaip esamas produktas;
            
         
               (3)
            
            
               pagal Reglamento (EB) Nr. 1831/2003 10 straipsnio 2 dalį kartu su minėto reglamento 7 straipsniu buvo pateiktas prašymas iš naujo įvertinti natrio hidroksidą (CAS numeris 1310–73–2) kaip kačių ir šunų pašarų priedą ir išduoti leidimą pagal to reglamento 7 straipsnį jį naudoti pagal naują paskirtį dekoratyvinėms žuvims ir priskirti jį priedų kategorijai „technologiniai priedai“. Kartu su prašymu buvo pateikti duomenys ir dokumentai, kurių reikalaujama pagal Reglamento (EB) Nr. 1831/2003 7 straipsnio 3 dalį;
            
         
               (4)
            
            
               Europos maisto saugos tarnyba (toliau – Tarnyba) 2012 m. rugsėjo 11 d. priimtoje nuomonėje (4) padarė išvadą, kad atsižvelgiant į tai, kad šį priedą jau leidžiama naudoti maiste ta pačia paskirtimi ir siūlomomis naudojimo sąlygomis, natrio hidroksidas nedaro nepageidaujamo poveikio gyvūnų sveikatai ir kad jo kaip rūgštingumo reguliatoriaus funkcija pašaruose iš esmės tokia pati kaip maiste, todėl papildomų veiksmingumo įrodymų nebereikia. Tarnyba konstatavo, kad jei bus imtasi tinkamų apsaugos priemonių, jokių saugos problemų nekils. Be to, patvirtinama pašarų priedo pašaruose analizės metodo taikymo ataskaita, kurią pateikė Reglamentu (EB) Nr. 1831/2003 įsteigta etaloninė laboratorija;
            
         
               (5)
            
            
               natrio hidroksido vertinimas rodo, kad Reglamento (EB) Nr. 1831/2003 5 straipsnyje numatytos leidimų išdavimo sąlygos yra įvykdytos. Todėl, kaip nurodyta šio reglamento priede, turėtų būti suteiktas leidimas naudoti minėtą preparatą;
            
         
               (6)
            
            
               kadangi saugos sumetimais nebūtina neatidėliotinai taikyti leidimo sąlygų pakeitimų, tikslinga numatyti pereinamąjį laikotarpį turimoms priedų, premiksų ir kombinuotųjų pašarų, kuriuose yra šio preparato, atsargoms sunaudoti, kaip nustatyta Direktyva 86/525/EEB;
            
         
               (7)
            
            
               šiame reglamente nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Priede nurodytą preparatą, priklausantį priedų kategorijai „technologiniai priedai“ ir funkcinei grupei „rūgštingumo reguliatoriai“, leidžiama naudoti kaip gyvūnų pašarų priedą šio reglamento priede nustatytomis sąlygomis.
   2 straipsnis
   Priede nurodytą priedą ir premiksus, kurių sudėtyje yra šio preparato ir kurie buvo pagaminti ir paženklinti iki 2014 m. kovo 14 d. laikantis taisyklių, taikytų iki 2013 m. kovo 14 d., galima toliau pateikti rinkai ir naudoti, kol nepasibaigs turimos atsargos.
   Kombinuotuosius pašarus, kurių sudėtyje yra priede nurodyto priedo ir kurie buvo pagaminti ir paženklinti iki 2015 m. kovo 14 d. laikantis taisyklių, taikytų iki 2013 m. kovo 14 d., galima toliau pateikti rinkai ir naudoti, kol nepasibaigs turimos atsargos.
   3 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2013 m. vasario 21 d.
      
         
            Komisijos vardu
         
         
            Pirmininkas
         
         José Manuel BARROSO
      
   
   
      (1)  OL L 268, 2003 10 18, p. 29.
   
      (2)  OL L 270, 1970 12 14, p. 1.
   
      (3)  OL L 310, 1986 11 5, p. 19.
   
      (4)  EFSA leidinys, 2012 m.; 10(10):2882.
   
      PRIEDAS
      
                  Priedo identifikavimo numeris
               
               
                  Leidimo turėtojo pavadinimas
               
               
                  Priedas
               
               
                  Sudėtis, cheminė formulė, aprašymas, analizės metodas
               
               
                  Gyvūno rūšis arba kategorija
               
               
                  Didžiausias amžius
               
               
                  Mažiausias kiekis
               
               
                  Didžiausias kiekis
               
               
                  Kitos nuostatos
               
               
                  Leidimo galiojimo terminas
               
            
                  mg/kg visaverčio pašaro, kurio drėgnis yra 12 %
               
            
                  
                     Technologinių priedų kategorija. Funkcinė grupė: rūgštingumo reguliatoriai
                  
               
            
                  1j524
               
               
                  —
               
               
                  Natrio hidroksidas
               
               
                  
                               
                           
                           
                              
                                 Priedo sudėtis
                              
                              Natrio hidroksidas 50 % w/w
                              (vandeninis tirpalas)
                           
                        
                               
                           
                           
                              
                                 Veikliosios medžiagos apibūdinimas
                              
                              Natrio hidroksidas ≥ 98,0 % viso šarmo kiekio (išreiškiant NaOH)
                              NaOH CAS Nr.: 1310–73–2
                              Pagamintas cheminės sintezės būdu
                           
                        
                               
                           
                           
                              
                                 Analizės metodas
                                  (1)
                              
                              Natrio hidroksido aptikimas pašarų priede: titrimetrija – FAO JECFA Kombinuotasis maisto priedų specifikacijų rinkinys, Monografija Nr. 1 „natrio hidroksidas“ (2006 m.).
                           
                        
               
                  Katės, šunys ir dekoratyvinės žuvys
               
               
                  —
               
               
                  —
               
               
                  —
               
               
                  
                              1.
                           
                           
                              Sauga: tvarkant produktą reikia dėvėti kvėpavimo takų apsaugos priemonę, saugos akinius, apsauginius drabužius ir mūvėti pirštines.
                           
                        
                              2.
                           
                           
                              Naudojimas: susidariusi bendra natrio koncentracija pašaruose neturi sutrikdyti bendros elektrolitų pusiausvyros.
                           
                        
               
                  2023 m. kovo 14 d.
               
            
         (1)  Išsamų analizės metodų aprašymą galima rasti šiose svetainėse: http://irmm.jrc.ec.europa.eu/EURLs/EURL_feed_additives/Pages/index.aspx ir http://www.fao.org/ag/jecfa-additives/details.html?id=400.